**RH, ZADARSKA ŽUPANIJA**

**OSNOVNA ŠKOLA Nikole Tesle**

**Školska 12, 23440 Gračac**

Gračac, 20. siječnja 2020.g.

**-roditeljima, starateljima**

**PREDMET**: **PREDUPIS** (PRIJAVA) djece (obveznika) u **1. razred** osnovne škole **ZA ŠKOLSKU GODINU 2020./2021.**

* **o b a v i j e s t**

**Obavještavamo**  roditelje (staratelje) da su OBVEZNI OBAVITI **PREDUPIS** (PRIJAVU) DJECE (OBVEZNIKA) U PRVI (1.) RAZRED OSNOVNE ŠKOLE u vremenu od **27. siječnja do 31. siječnja 2020. Godine** u OŠ N.Tesle u Gračacu, u uredu pedagoga.

**Roditelji (skrbnici) obvezni su obaviti predupis svoje djece u prvi razred prema prebivalištu, odnosno prijavljenom boravištu.**

**Obvezu PREUPISA u prvi razred osnovne škole za školsku godinu 2020./2021. imaju djeca koja do 1. travnja 2020. godine navršavaju šest (6) godina života.**

Za upis djece koja do 1. travnja 2020. godine **nisu navršila šest (6) godina,** a navršit će do kraja tekuće godine (od 1. travnja do 31. prosinca 2020.) i nisu školski obveznici, roditelji (staratelji) mogu, ako to žele, podnijeti **zahtjev za uvrštavanje djeteta u popis školskih obveznika** (Obrazac 6), Zadarskoj županiji Upravnom odjelu za povjerene poslove državne uprave u Gračacu, Park sv. Jurja 1, najkasnije **do 31. ožujka 2020**. godine. Uz zahtjev treba priložiti presliku osobne iskaznice ili potvrdu o prebivalištu i mišljenje stručnog tima predškolske ustanove o psihofizičkom stanju djeteta. Obrazac 6 dostupan je na web stranicama Zadarske županije pod upravnim odjelom za povjerene poslove državne uprave, Odsjek za društvene djelatnosti.

Nakon obavljenog predupisa, liječničkog pregleda i utvrđivanja psihofizičkog stanja djeteta (raspored pregleda bit će izvješen na vrtićima i školama) dijete može pristupiti upisu u 1. razred osnovne škole.

**Upis u 1. razred osnovne škole za školsku godinu 2020./2021. obavit će se u razdoblju od 8. do 15. lipnja 2020. godine u prostorijama Osnovne škole Nikole Tesle, Gračac**

**PRIJAVU PREDUPISA MOŽETE OBAVITI NA BROJ TELEFONA:**

**023/773-066** (uz prijavu je potrebno navesti: ime i prezime djeteta, datum i mjesto rođenja, imena roditelja, adresa stanovanja-prebivalište-boravište, broj telefona te OIB).

Za sve ostale informacije roditelj se može obratiti Zadarskoj županiji, Upravnom odjelu za povjerene poslove državne uprave na tel. 023/313-081.

Stručna služba Osnovne škole Nikole Tesle Gračac

Povjerenstvo za upis u 1. prvi razred Osnovne škole